莊士元

莊士元（），字君聘，號仁山，福建泉州府晉江縣青陽里人，明朝政治人物。

 生平 
嘉靖二十二年（1543年）癸卯科福建鄉試第五十四名舉人。嘉靖三十二年（1553年）中式癸丑科會試第二名，二甲第十六名進士。大理寺觀政，授直隸廣德州知州。轉刑部員外郎，三十八年（1559年）同考己未禮部會試，升本部郎中，恤刑廣東，積勞卒於化州《閩中理學淵源考·卷七十二》：郎中莊仁山先生士元 莊士元，字君聘，晉江青陽里人。自童年端重，不煩父師。教詔而言動盡有繩檢人稱謂「莊家顔回」。閉户下帷，窮探玩索，庶幾深潛純粹之學。嘉靖三十二年試春官，編脩胡公杰得其文，以白大學士徐公，亟加稱賞。洎揭榜，置名第二。時方試館職，士元以濡迹權門為恥，竟不入選。授知廣德州。原本經術飾吏而政尚簡靜，輕徭省訟，吏戢民安。尤興學勸禮，垂意作人。廣德自前守歐陽南野，而後州人以士元並稱焉。轉比部員外郎。己未會試，檄入簾，所得皆知名士。給事呉時來抗章劾嚴相嵩，逮治獄，士元為問官，改擬謫戍。當國怒甚，持卷四日不下，然畏公議，不果駁。呉公得棲遲嶺外，旋復柄用，士元曲全之力為多。已而轉本部郎中，曹銓預有江西督學之注，會當慮囚，士元得命廣東。行抵家已有足疾，披閱招移用是，勞勩疾劇，卒於髙之化州。士元寛宏簡黙，近於仁者，仁山乃其自號。要其質與行，誠足當之。李氏叔元曰：敏德為泉南易宗，而陳氏琛其傳心髙弟，蔡于省之授莊士元，李維徵之授蘇濬，皆易學淵源云（清源文獻　李叔元青陽五先生傳賛）。。

 家族 
曾祖莊宜晟；祖父莊晉陽，知縣；父莊敬，母林氏。重慶下。弟士利、士奇（生員）、士登、士治。

参考文献

Category:嘉靖二十二年癸卯科福建鄉試舉人
S
Category:晉江人
Category:明朝大理寺觀政
Category:明朝廣德州知州
Category:明朝刑部員外郎
Category:明朝刑部郎中